Нобэрэ пщэдейрэ
Накъыгъэм и 30, махуэку
1941 гъэм фашистыдзэхэм Крит алыдж хытIыгур яубыдащ.
1942 гъэм Совет Союзым къыщызэрагъэпэщащ Партизан зэщIэхъееныгъэм и штаб нэхъыщхьэр.
2000 гъэм Темзэ псым и ижьырабгъу Iуфэм деж хуэзэу, Лондон пэмыжыжьэ Детфорд щIыпIэм деж сурэтыщI, скульптор цIэрыIуэ Шемякин Ми-хаил Пётр Езанэм хуигъэпса фэеплъым и лъабжьэр щагъэтIылъащ. Фэеплъыр 2001 гъэм къызэIуахащ.
Япэ дыдэу хьэрш зэIухам хыхьа совет космонавт, Совет Союзым тIэунейрэ и ЛIыхъужь, СССР-м и Къэрал саугъэтыр зрата Леонов Алексей и ныбжьыр илъэс 85-рэ ирокъу.
Пшынауэ Iэзэ, КъБР-м и цIыхубэ артист Сэхъу Хьэсэн и ныбжьыр илъэс 67-рэ ирокъу.
Телережиссёр, искусствоведением и кандидат, УФ-м и Артиадэм и лауреат Сэралъп Самарэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 28 — 30, жэщым градус 15 — 17 щыхъунущ.
Накъыгъэм и 31, мэрем
Тутын емыфэным и дунейпсо махуэщ
ЦIыхухэр зэхэгъэж щIыным пэщIэтыным и дунейпсо махуэщ
Урысей адвокатурэм и махуэщ
Урысейм и МВД-м балигъ мыхъуахэм я IуэхухэмкIэ и къудамэхэм я махуэщ
1710 гъэм урыс азбукэщIэр, Пётр Езанэр зыхэлэжьыхьыжар, IуэхущIапIэ псоми къыщагъэсэбэпын хуейуэ унафэ къащтащ.
1891 гъэм Владивосток къыщрагъэжьащ Транссыбыр гъущI гъуэгур ухуэныр.
Совет тхакIуэ цIэрыIуэ, РСФСР-м гъуазджэхэмкIэ щIыхь зиIэ и лэжьакIуэ, Лениным, Сталиным, СССР-м я Къэрал саугъэтхэр зыхуагъэфэща, Социалист Лэжьыгъэм и ЛIыхъужь Леонов Леонид къызэралъхурэ илъэси 120-рэ ирокъу.
Совет дзэ къулыкъущIэ, контр-адмирал Тхьэгъапсэ Мэжид къызэралъхурэ илъэс 90 ирокъу.
Философие щIэныгъэхэм я доктор, КъБКъУ-м и профессор, КъБР-м щIэныгъэмкIэ щIыхь зиIэ и лэжьакIуэ Шэвлокъуэ Вячеслав и ныбжьыр илъэс 71-рэ ирокъу.
Къэрал лэжьакIуэ, КъБР-м щIыхь зиIэ и дохутыр Къарэнашэ Iэминат къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 28 — 29-рэ, жэщым градус 16 — 18 щыхъунущ.
